উল্লেখ্য, গত বছর কালের কণ্ঠে এসপি মীজানের নকল সার কারখানা নিয়ে অনুসন্ধানী প্রতিবেদন প্রকাশিত হয়। ফসল উৎপাদনে বহুল ব্যবহৃত টিএসপি বা ট্রিপল সুপার ফসফেট সার নকল করার চারটি বড় কারখানার সন্ধান পাওয়া গেছে। এর মধ্যে দুটি কারখানা রয়েছে গোপালগঞ্জের টুঙ্গিপাড়ায় আর অন্য দুটি ঢাকার অদূরে হেমায়েতপুরে। ওই চারটি কারখানায় প্রতিদিন এক হাজার টন নকল টিএসপি সার তৈরি করা হতো, যার দাম প্রায় এক কোটি ৪০ লাখ টাকা।